Cenu aptaujas 
“Auto rezerves daļu un auto ķīmijas iegāde” 
Nolikums 
(ID Nr. RAKUS CA/2025/70)

Pasūtītājs
SIA “Rīgas Austrumu klīniskā universitātes slimnīca”, reģ. Nr. 40003951628, Hipokrāta iela 2, Rīga, LV-1079 (turpmāk – Pasūtītājs).

Informācija par cenu aptaujas priekšmetu
1. [bookmark: _Hlk17890762][bookmark: _Hlk17890853]Cenu aptaujas priekšmets: Pasūtītāja valdījumā esošo automobiļu remontam nepieciešamo rezerves daļu un auto ķīmijas iegāde.
2. Piegādātājs nodrošina Pasūtītājam iespēju apskatīt preci klātienē – tirdzniecības vietā – pirms iegādes (ja Pasūtītājam ir tāda nepieciešamība).
3. Pretendenta piedāvātā preces vienas vienības cena, kas ir norādīta finanšu piedāvājumā, ir maksimāli pieļaujamā cena un nevar tikt paaugstināta līguma darbības laikā.
4. Preces vienas vienības cenā ietilpst arī piegādes maksa uz preces piegādes vietu – Pasūtītāja stacionārs “Gaiļezers”, Hipokrāta iela 2, Rīga, ja kopējā 1 (viena) pasūtījuma summa ir virs 50,00 EUR (piecdesmit euro) bez PVN. 
5. Tehniskajā specifikācijā/Tehniskajā un finanšu piedāvājumā norādītie preču apjomi ir prognozējamie apjomi un Pasūtītājam nav pienākums iepirkt precīzi Tehniskajā specifikācijā/Tehniskajā un finanšu piedāvājumā norādīto katras preču vienību apjomu, bet tādu daudzumu, kāds nepieciešams Pasūtītāja darbības nodrošināšanai, un piegādātājs šajā sakarā nav tiesīgs celt jebkāda veida pretenzijas.
6. Preču piegāde jāveic 3(trīs) darba dienu laikā, kopš pasūtījuma veikšanas dienas.
7. Ja pēc piegādes 3 (trīs) darba dienu laikā tiek konstatēts, ka piegādātā prece nav atbilstoša Tehniskajā specifikācijā norādītajam automašīnas modelim, piegādātājam ir pienākums veikt preces nomaiņu uz atbilstošo preci. Piegādes izmaksas sedz piegādātājs. Preces nomaiņa jāveic 3 (trīs) darba dienu laikā, kopš Pasūtītājs ir konstatējis neatbilstību un par to paziņojis piegādātājam.

Līguma summa un darbības termiņš
1. Kopējā plānotā līguma summa – līdz EUR 9999,00 (bez PVN).
2. [bookmark: _Hlk194391349]Līgums stājas spēkā tā abpusējas parakstīšanas brīdī un ir spēkā 24 (divdesmit četrus) mēnešus vai līdz līguma summas sasniegšanai.

Kvalifikācijas prasības un nosacījumi
1. Pretendentam jābūt reģistrētam atbilstoši tā reģistrācijas valsts likumiem un normatīvo aktu prasībām.

Tehniskā un finanšu piedāvājuma prasības un nosacījumi
1. Pretendents iesniedz apliecinājumu, ka preces tiks piegādātas atbilstoši Tehniskās specifikācijas (Nolikuma pielikums Nr. 2) prasībām. Apliecinājums ir iekļauts Pieteikumā (Nolikuma pielikums Nr. 1).
2. [bookmark: _Hlk170901071]Pretendents Tehniskajā piedāvājumā (Nolikuma pielikums Nr. 2), aizpildot Microsoft Excel formas šūnas “Pretendenta tehniskais piedāvājums”, norāda informāciju par piedāvāto preci. Ja Tehniskajā piedāvājumā nav norādīta minētā informācija, tā tiek vērtēta kā neatbilstība tehniskās specifikācijas izvirzītajām prasībām.
3. Pretendents iesniedz finanšu piedāvājumu (Nolikuma pielikums Nr. 2), aizpildot Microsoft Excel formas šūnas, aizpildot cenai paredzētās ailes, kā arī norāda piedāvāto atlaidi no preces dienas cenas Tehniskajā specifikācijā – finanšu piedāvājumā neminētajām precēm, bet ir piegādātāja piedāvātajā preču klāstā.
4. Pretendents var iesniegt tikai 1 (vienu) piedāvājuma variantu par visām Tehniskās specifikācijas/Tehniskā un finanšu piedāvājuma preču pozīcijām. Piedāvājumi, kuros nebūs piedāvātas visas Tehniskajā specifikācijā/Tehniskajā un finanšu piedāvājumā ietilpstošās preču pozīcijas vai atlaide no preces dienas cenas Tehniskajā specifikācijā – finanšu piedāvājumā neminētajām precēm, bet ir piegādātāja piedāvātajā preču klāstā, netiks vērtēti.

Apmaksas kārtība
Par faktiski piegādāto preci samaksa tiek veikta 30 (trīsdesmit) dienu laikā pēc Preču pavadzīmes – rēķina abpusējas parakstīšanas dienas. 

Piedāvājumu vērtēšana un izvēles kritēriji
1. Iepirkuma komisija izvēlas saimnieciski visizdevīgāko no nolikuma, tehniskās specifikācijas un finanšu piedāvājuma prasībām atbilstošajiem piedāvājumiem, kā izvēles kritēriju nosakot viszemāko piedāvāto kopējo cenu EUR bez PVN.
2. Piedāvājumi, kuros nebūs piedāvātas visas tehniskā un finanšu piedāvājumā ietilpstošās preču pozīcijas un/vai piedāvāta atlaide no preces dienas cenas, netiks vērtēti.
3. Pretendents nevar iesniegt piedāvājuma variantus.

Iesniedzamie dokumenti
1. Pieteikuma forma (pielikums Nr. 1).
2. [bookmark: _Hlk181007826][bookmark: _Hlk188207523]Tehniskā specifikācija/ Tehniskā un  finanšu piedāvājuma forma (pielikums Nr. 2).
3. Ārvalsts pretendentam reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu).

Iesniedzamos dokumentus paraksta pretendenta pārstāvēttiesīgā persona. Ja iesniedzamos dokumentus paraksta pretendenta pilnvarotā persona, tad piedāvājumam jāpievieno apliecināta pilnvaras kopija.

Kontaktpersona
Loģistikas nodaļas vadītājs  R. Zalcmanis, tālr. + 371 26450431.

Piedāvājumu iesniegšana
1. SIA “Rīgas Austrumu klīniskā universitātes slimnīca”, piedāvājumu nosūtot elektroniski uz e-pasta adresi: iepirkumi@aslimnica.lv.
1. Piedāvājumu iesniegšanas termiņš:  Līdz 2025. gada  11. jūlijam plkst. 13:00.

Nolikuma pielikumi:
1. Pielikums Nr. 1 – Pieteikuma forma. 
2. [bookmark: _Hlk181008347][bookmark: _Hlk181622194][bookmark: _Hlk188207354]Pielikums Nr. 2 – Tehniskā specifikācija/Tehniskā un finanšu piedāvājuma forma.


Cenu aptaujas komisijas priekšsēdētāja						E. Dārzniece

